Olen mitmesuguseid magnettöötlusseadmeid kasutanud-katsetanud aastakümneid. Alates möödunud sajandi seitsmekümnendatest kui mingid  tööstuslikud keskküttekatlad olid varustatud püsimagnetitega katlakivi vähendamiseks. Me ei osanud neid paigaldada puuduliku kirjelduse ja olematu teadmise tõttu. Sealt ka arvamus, et tegemist on jälle mitsuurinlastega.  Hiljem meenus see ja ehitasin endale huvist neid seadmeid.  Võin julgelt väita, töötab. Toroidmagnetist vett läbi lastes koguti kokku ka vees hõljuvad raua osakesed, mis lõpuks ummistasid toroidi südamiku ava.  Peale keetmist ja vee kuivatamist sadet tugeva mikroskoobiga uurides  leidsin, et kristallide kuju oli muutunud .  Huvi asja vastu püsis ja peale mikroskeem-taimleri 555 käikuvõtmist sai ehitada elektromagneetiline seade muutuva magnetväljaga, mille kasutamine oli veel effektiivsem.  Tänaseks toon firma Conrad vastavaid seadmeid ja paigaldan neid. Tööstuses valmistatud on odavamad.  Viiekordses elamus oli esimese korruse köökides raske saada kvaliteetset sooja vett. Peale paarikuulist seadme kasutamist sai seal aga nõusid pesta. Oli toimunud torustiku puhastus  katlakivist ja ringvool hakkas jälle toimima.  Magnetväljal on kindlasti veel ootamatusi varuks ja kõiketeadjatel skeptikutel tuleb kunagi tunnistada oma eksimust.